CELEX: 32009R0983
Language: lv
Date: 2009-10-21 00:00:00
Title: Komisijas Regula (EK) Nr. 983/2009 ( 2009. gada 21. oktobris) par atļauju piešķiršanu un atļaujas piešķiršanas atteikumu dažām veselīguma norādēm uz pārtikas produktiem, kuras attiecas uz slimības riska samazināšanu un uz bērnu attīstību un veselību (Dokuments attiecas uz EEZ)

22.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 277/3
            
         
      KOMISIJAS REGULA (EK) Nr. 983/2009
   (2009. gada 21. oktobris)
   par atļauju piešķiršanu un atļaujas piešķiršanas atteikumu dažām veselīguma norādēm uz pārtikas produktiem, kuras attiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija nav tām piešķīrusi atļauju saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regula (EK) Nr. 1924/2006 arī paredz, ka uzņēmēji, kas iesaistīti pārtikas apritē, var iesniegt pieteikumus par atļauju piešķiršanu veselīguma norādēm dalībvalsts kompetentajai iestādei. Dalībvalsts kompetentā iestāde nosūta pieteikumus tālāk Eiropas Pārtikas nekaitīguma iestādei (EFSA) (turpmāk “iestāde”).
            
         
               (3)
            
            
               Pēc pieteikuma saņemšanas iestādei ir nekavējoties jāinformē pārējās dalībvalstis un Komisija par šo pieteikumu un jāsniedz atzinums par attiecīgo veselīguma norādi.
            
         
               (4)
            
            
               Komisijai ir jālemj par atļaujas piešķiršanu veselīguma norādēm, ņemot vērā iestādes sniegto atzinumu.
            
         
               (5)
            
            
               Komisija un dalībvalstis 2008. gada 19. augustā saņēma septiņus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2008. gada 22. septembrī saņēma vienu atzinumu no minētās iestādes par pieteikumu atļaujas piešķiršanai veselīguma norādei. Komisija un dalībvalstis 2008. gada 22. oktobrī saņēma astoņus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2008. gada 31. oktobrī saņēma piecus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2008. gada 14. novembrī saņēma divus atzinumus no minētās iestādes par pieteikumiem atļauju piešķiršanai veselīguma norādēm.
            
         
               (6)
            
            
               Seši atzinumi bija saistīti ar pieteikumiem par slimības riska samazināšanas norādēm saskaņā ar Regulas (EK) Nr. 1924/2006 14. panta 1. punkta a) apakšpunktu, un septiņpadsmit atzinumi bija saistīti ar pieteikumiem par veselīguma norādēm attiecībā uz bērnu attīstību un veselību saskaņā ar Regulas (EK) Nr. 1924/2006 14. panta 1. punkta b) apakšpunktu. Pa šo laiku pieteikuma iesniedzējs ir atsaucis vienu pieteikumu atļaujas piešķiršanai veselīguma norādei, un tiks pieņemts vēl viens lēmums par vienu pieteikumu atļaujas piešķiršanai veselīguma norādei.
            
         
               (7)
            
            
               Pēc tam, kad uzņēmums Unilever PLC (Apvienotā Karaliste) un Unilever N.V. (Nīderlande) iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar augu sterīnu ietekmi uz holesterīna līmeni asinīs un risku saslimt ar asinsvadu un sirds slimībām (jautājums Nr. EFSA-Q-2008-085) (2). Pieteikuma iesniedzējs ierosināja šādu norādes formulējumu: “Ir pierādīts, ka augu sterīni būtiski pazemina/samazina holesterīna līmeni asinīs. Ir pierādīts, ka, pazeminot holesterīna līmeni asinīs, samazinās risks saslimt ar (asinsvadu un) sirds slimībām.”
            
         
               (8)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp augu sterīnu lietošanu pārtikā un norādīto ietekmi. Ar nosacījumu, ka veselīguma norādes formulējumu rediģē, norāde jāuzskata par atbilstošu Regulā (EK) Nr. 1924/2006, un it īpaši tās 14. panta 1. punkta a) apakšpunktā, noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (9)
            
            
               Pēc tam, kad uzņēmums McNeil Nutritionals iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar augu stanola esteru ietekmi uz holesterīna līmeni asinīs un risku saslimt ar asinsvadu un sirds slimībām (jautājums Nr. EFSA-Q-2008-118) (3). Pieteikuma iesniedzējs ierosināja šādu norādes formulējumu: “Aktīvi pazeminot/samazinot ZBL holesterīna līmeni asinīs (līdz 14 % divās nedēļās, bloķējot holesterīna absorbciju), augu stanola esteri samazina risku saslimt ar (asinsvadu un) sirds slimībām.”
            
         
               (10)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp augu stanola esteru lietošanu pārtikā un norādīto ietekmi. Ar nosacījumu, ka veselīguma norādes formulējumu rediģē, norāde jāuzskata par atbilstošu Regulā (EK) Nr. 1924/2006, un it īpaši tās 14. panta 1. punkta a) apakšpunktā, noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (11)
            
            
               Pēc tam, kad uzņēmums Unilever PLC/NV iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar α-linolēnskābes (ALA) un linolskābes (LA) ietekmi uz bērnu augšanu un attīstību (jautājums Nr. EFSA-Q-2008-079) (4). Pieteikuma iesniedzējs ierosināja šādu norādes formulējumu: “Lai bērns pilnvērtīgi augtu un attīstītos, ir svarīgi uzturā regulāri lietot neaizstājamās taukskābes.”
            
         
               (12)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp ALA un LA lietošanu pārtikā un norādīto ietekmi. Veselīguma norāde, kas saskan ar šo secinājumu, jāuzskata par atbilstošu Regulā (EK) Nr. 1924/2006 noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (13)
            
            
               Pēc tam, kad uzņēmums Association de la Transformation Laitière Française (ATLA) iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar D vitamīna ietekmi uz kaulu attīstību (jautājums Nr. EFSA-Q-2008-323) (5). Pieteikuma iesniedzējs ierosināja šādu norādes formulējumu: “D vitamīnam ir svarīga nozīme bērnu kaulu attīstībā.”
            
         
               (14)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp D vitamīna lietošanu pārtikā un norādīto ietekmi. Veselīguma norāde, kas saskan ar šo secinājumu, jāuzskata par atbilstošu Regulā (EK) Nr. 1924/2006 noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (15)
            
            
               Pēc tam, kad uzņēmums Yoplait Dairy Crest Ltd. iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar kalcija un D vitamīna ietekmi uz kaulu izturību (jautājums Nr. EFSA-Q-2008-116) (6). Pieteikuma iesniedzējs ierosināja šādu norādes formulējumu: “Kalcijs un D vitamīns ir veselīga uztura un veselīga dzīvesveida sastāvdaļa un stiprina bērnu un pieaugušo kaulus.”
            
         
               (16)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp kalcija un D vitamīna lietošanu pārtikā un norādīto ietekmi. Veselīguma norāde, kas saskan ar šo secinājumu, jāuzskata par atbilstošu Regulā (EK) Nr. 1924/2006 noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (17)
            
            
               Pēc tam, kad uzņēmums Association de la Transformation Laitière Française (ATLA) iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar kalcija ietekmi uz kaulu attīstību (jautājums Nr. EFSA-Q-2008-322) (7). Pieteikuma iesniedzējs ierosināja šādu norādes formulējumu: “Kalcijam ir svarīga nozīme bērnu kaulu attīstībā.”
            
         
               (18)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp kalcija lietošanu pārtikā un norādīto ietekmi. Veselīguma norāde, kas saskan ar šo secinājumu, jāuzskata par atbilstošu Regulā (EK) Nr. 1924/2006 noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (19)
            
            
               Pēc tam, kad uzņēmums Association de la Transformation Laitière Française (ATLA) iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar dzīvnieku izcelsmes olbaltumvielu ietekmi uz kaulu attīstību (jautājums Nr. EFSA-Q-2008-326) (8). Pieteikuma iesniedzējs ierosināja šādu norādes formulējumu: “Dzīvnieku izcelsmes olbaltumvielas sekmē bērnu kaulu attīstību.”
            
         
               (20)
            
            
               Pamatojoties uz iesniegtajiem datiem, iestāde secināja, ka ir noteikta cēloņsakarība starp kopējo olbaltumvielu patēriņu pārtikā un norādīto ietekmi. Veselīguma norāde, kas saskan ar šo secinājumu, jāuzskata par atbilstošu Regulā (EK) Nr. 1924/2006 noteiktajiem kritērijiem, un tā jāiekļauj Kopienas atļauto norāžu sarakstā.
            
         
               (21)
            
            
               Regulas (EK) Nr. 1924/2006 16. panta 4. punktā ir noteikts, ka, ja atzinums ir labvēlīgs attiecībā uz atļaujas piešķiršanu veselīguma norādei, tajā iekļauj konkrētas ziņas. Attiecīgi šīm ziņām jābūt minētām šīs regulas I pielikumā attiecībā uz septiņām atļautajām veselīguma norādēm, un vajadzības gadījumā tajās jāiekļauj rediģētais norādes formulējums, īpašie norādes lietošanas nosacījumi un attiecīgā gadījumā pārtikas produkta lietošanas nosacījumi vai ierobežojumi un/vai papildu paziņojums vai brīdinājums saskaņā ar Regulas (EK) Nr. 1924/2006 principiem un atbilstoši iestādes atzinumiem.
            
         
               (22)
            
            
               Viens no Regulas (EK) Nr. 1924/2006 mērķiem ir nodrošināt, lai veselīguma norādes būtu patiesas, skaidras, uzticamas un lietderīgas patērētājam, un saistībā ar iepriekš minēto jāņem vērā veselīguma norāžu formulējums un noformējums. Tāpēc gadījumos, kad norāžu formulējums patērētājam nozīmē to pašu, ko I pielikumā iekļautās veselīguma norādes, par kurām ir izsniegtas atļaujas, jo tās norāda, ka pastāv tāda pati saikne, kāda ir starp pārtikas produktu kategoriju, pārtikas produktu vai kādu tā sastāvdaļu un veselību, uz tām attiecināmi tādi paši lietošanas nosacījumi, kā minēts I pielikumā.
            
         
               (23)
            
            
               Pēc tam, kad uzņēmums BIO SERAE iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar NeOpuntia® ietekmi uz asins lipīdu parametriem, kuri ir būtiski saistībā ar sirds un asinsvadu slimību risku, it īpaši ABL holesterīna līmeni (jautājums Nr. EFSA-Q-2008-214) (9). Pieteikuma iesniedzējs ierosināja šādu norādes formulējumu: “NeOpuntia® palīdz uzlabot asins lipīdu parametrus, kuri ir būtiski saistībā ar sirds un asinsvadu slimību risku, it īpaši ABL holesterīna līmeni.”
            
         
               (24)
            
            
               Pamatojoties uz iesniegtajiem datiem, iestāde secināja, ka nevar noteikt cēloņsakarību starp NeOpuntia® lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (25)
            
            
               Pēc tam, kad uzņēmums Valio Ltd iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar Evolus® piena produktu ar zemu tauku saturu, kas fermentēti ar Lactobacillus helveticus, ietekmi uz arteriālu stīvumu (jautājums Nr. EFSA-Q-2008-218) (10). Pieteikuma iesniedzējs ierosināja šādu norādes formulējumu: “Evolus® mazina arteriālu stīvumu.”
            
         
               (26)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp Evolus® piena produktu ar zemu tauku saturu, kas fermentēti ar Lactobacillus helveticus, lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (27)
            
            
               Pēc tam, kad uzņēmums Martek Biosciences Corporation iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, iestādi lūdza sniegt atzinumu par veselīguma norādi saistībā ar dokosaheksānskābes (DHA) un arahidonskābes (ARA) ietekmi uz smadzeņu un acu neirālo attīstību (jautājums Nr. EFSA-Q-2008-120) (11). Pieteikuma iesniedzējs ierosināja šādu norādes formulējumu: “DHA un ARA veicina smadzeņu un acu neirālo attīstību.”
            
         
               (28)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp pārtikas produkta/tā sastāvdaļas (DHA un ARA) lietošanu pārtikā no sešu mēnešu vecuma un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja. Turklāt iestāde secināja, ka, lietojot pārtikā mazu bērnu barību/barības maisījumus, kuriem pievienota DHA un ARA, no sešu mēnešu līdz viena gada vecumam, tas labvēlīgi ietekmē redzes asuma attīstību zīdaiņiem, kuri līdz 4–6 mēnešu vecumam baroti ar krūti. Iestāde arī secināja, ka nav iesniegti pierādījumi par to, kā DHA un ARA pievienošana barībai no sešu mēnešu vecuma ietekmē tādu veselu zīdaiņu redzes attīstību, kuri nav baroti ar krūti, bet pirmajos dzīves mēnešos ir baroti ar maisījumiem, kas nav bagātināti. Veselīguma norāde, kas saskan ar šo secinājumu, nevar atbilst Regulā (EK) Nr. 1924/2006, un it īpaši tās 3., 5. un 6. pantā, noteiktajiem vispārējiem principiem un kritērijiem, un tai nav jāpiešķir atļauja.
            
         
               (29)
            
            
               Pēc tam, kad uzņēmums National Dairy Council iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar piena produktu (piena un siera) ietekmi uz zobu veselību (jautājums Nr. EFSA-Q-2008-112) (12). Pieteikuma iesniedzējs ierosināja šādu norādes formulējumu: “Piena produkti (piens un siers) uzlabo bērnu zobu veselību.”
            
         
               (30)
            
            
               Pamatojoties uz iesniegtajiem datiem, iestāde secināja, ka nav pietiekami raksturota pārtikas produktu kategorija (piens un siers), uz kuru attiecas veselīguma norāde, un nav noteikta cēloņsakarība starp piena vai siera lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (31)
            
            
               Pēc tam, kad uzņēmums National Dairy Council iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar piena produktu ietekmi uz veselīgu ķermeņa svaru (jautājums Nr. EFSA-Q-2008-110) (13). Pieteikuma iesniedzējs ierosināja šādu norādes formulējumu: “Ja ik dienas apēd trīs porcijas piena produktu, lietojot sabalansētu uzturu, tas var palīdzēt uzturēt veselīgu ķermeņa svaru bērniem un pieaugušajiem.”
            
         
               (32)
            
            
               Pamatojoties uz iesniegtajiem datiem, iestāde secināja, ka nav pietiekami raksturota pārtikas produktu kategorija (piens un siers), uz kuru attiecas veselīguma norāde, un nav noteikta cēloņsakarība starp piena produktu (piena, siera un jogurta) lietošanu pārtikā katru dienu un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (33)
            
            
               Pēc tam, kad uzņēmums enzyme.pro.ag iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar regulat®.pro.kid IMMUN ietekmi uz augošu bērnu imūnsistēmu (jautājums Nr. EFSA-Q-2008-082) (14). Pieteikuma iesniedzējs ierosināja šādu norādes formulējumu: “regulat®.pro.kid IMMUN stiprina, veicina un modulē augošu bērnu imūnsistēmu.”
            
         
               (34)
            
            
               Pamatojoties uz iesniegtajiem datiem, iestāde secināja, ka nav pietiekami raksturots pārtikas produkts, uz kuru attiecas veselīguma norāde, regulat®.pro.kid IMMUN, un nav noteikta cēloņsakarība starp regulat®.pro.kid IMMUN lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (35)
            
            
               Pēc tam, kad uzņēmums enzyme.pro.ag iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar regulat®.pro.kid BRAIN ietekmi uz bērnu garīgo un kognitīvo attīstību (jautājums Nr. EFSA-Q-2008-083) (15). Pieteikuma iesniedzējs ierosināja šādu norādes formulējumu: “regulat®.pro.kid BRAIN veicina bērnu garīgo un kognitīvo attīstību.”
            
         
               (36)
            
            
               Pamatojoties uz iesniegtajiem datiem, iestāde secināja, ka nav pietiekami raksturots pārtikas produkts, uz kuru attiecas veselīguma norāde, regulat®.pro.kid BRAIN, un nav noteikta cēloņsakarība starp regulat®.pro.kid BRAIN lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (37)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® nomierinošo iedarbību (jautājums Nr. EFSA-Q-2008-091 un jautājums Nr. EFSA-Q-2008-096) (16). Pieteikuma iesniedzējs ierosināja šādu norādes formulējumu: “Nomierinošs līdzeklis.”
            
         
               (38)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un eikozānpentaēnskābes (EPA) lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (39)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz garīgo līdzsvarotību (jautājums Nr. EFSA-Q-2008-092 un jautājums Nr. EFSA-Q-2008-097) (17). Pieteikuma iesniedzējs ierosināja šādu norādes formulējumu: “Nodrošina garīgo līdzsvaru un paver iespēju bērna labvēlīgai attīstībai.”
            
         
               (40)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (41)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz redzi (jautājums Nr. EFSA-Q-2008-095 un jautājums Nr. EFSA-Q-2008-100) (18). Pieteikuma iesniedzējs ierosināja šādu norādes formulējumu: “Labvēlīgi ietekmē redzi.”
            
         
               (42)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (43)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz garīgo attīstību (jautājums Nr. EFSA-Q-2008-098 un jautājums Nr. EFSA-Q-2008-104) (19). Pieteikuma iesniedzējs ierosināja šādu norādes formulējumu: “Labvēlīgi ietekmē garīgo attīstību.”
            
         
               (44)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (45)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz koncentrēšanās spēju (jautājums Nr. EFSA-Q-2008-094 un jautājums Nr. EFSA-Q-2008-099) (20). Pieteikuma iesniedzējs ierosināja šādu norādes formulējumu: “Veicina koncentrēšanās spēju.”
            
         
               (46)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (47)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz domāšanas spējām (jautājums Nr. EFSA-Q-2008-093 un jautājums Nr. EFSA-Q-2008-101) (21). Pieteikuma iesniedzējs ierosināja šādu norādes formulējumu: “Veicina domāšanas spējas.”
            
         
               (48)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (49)
            
            
               Pēc tam, kad uzņēmums Pharma Consulting & Industries iesniedza divus pieteikumus saskaņā ar Regulas (EK) Nr. 1924/2006 14. panta 1. punkta b) apakšpunktu, iestādi lūdza sniegt atzinumu par veselīguma norādi saistībā ar I omega kids®/Pufan 3 kids® ietekmi uz mācīšanās spējām (jautājums Nr. EFSA-Q-2008-102 un jautājums Nr. EFSA-Q-2008-103) (22). Pieteikuma iesniedzējs ierosināja šādu norādes formulējumu: “Veicina mācīšanās spējas.”
            
         
               (50)
            
            
               Pamatojoties uz iesniegtajiem datiem, iestāde secināja, ka nav noteikta cēloņsakarība starp DHA un EPA lietošanu pārtikā un norādīto ietekmi. Līdz ar to veselīguma norāde neatbilst Regulā (EK) Nr. 1924/2006 noteiktajiem kritērijiem, tādēļ tai nav jāpiešķir atļauja.
            
         
               (51)
            
            
               Nosakot šajā regulā paredzētos pasākumus, Komisija ņēma vērā atsauksmes, ko tā saņēmusi no pieteikuma iesniedzējiem un no dalībvalstīm saskaņā ar Regulas (EK) Nr. 1924/2006 16. panta 6. punktu.
            
         
               (52)
            
            
               Saskaņā ar Regulas (EK) Nr. 1924/2006 28. panta 6. punktu minētās regulas 14. panta 1. punkta b) apakšpunktā minētās veselīguma norādes, kurām nepiešķir atļauju ar šo regulu, var turpināt izmantot sešus mēnešus pēc lēmuma pieņemšanas atbilstoši Regulas (EK) Nr. 1924/2006 17. panta 3. punktam. Tomēr attiecībā uz pieteikumiem, kuri nav iesniegti pirms 2008. gada 19. janvāra, nav ievērotas 28. panta 6. punkta b) apakšpunktā minētās prasības, un tiem nepiemēro minētajā pantā paredzēto pārejas periodu. Līdz ar to jānosaka sešu mēnešu pārejas periods, lai uzņēmēji, kas iesaistīti pārtikas apritē, varētu pielāgoties šajā regulā paredzētajām prasībām.
            
         
               (53)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas I pielikumā minētās veselīguma norādes ir atļauts lietot uz pārtikas produktiem Kopienas tirgū saskaņā ar minētajā pielikumā paredzētajiem nosacījumiem.
   Minētās veselīguma norādes iekļauj atļauto norāžu sarakstā, kas minēts Regulas (EK) Nr. 1924/2006 14. panta 1. punktā.
   2. pants
   Šīs regulas II pielikumā minētās veselīguma norādes noraida.
   3. pants
   Regulas (EK) Nr. 1924/2006 14. panta 1. punkta b) apakšpunktā minētās veselīguma norādes, kuras ir iekļautas šīs regulas II pielikuma sarakstā, var turpināt izmantot sešus mēnešus pēc šīs regulas spēkā stāšanās dienas.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 21. oktobrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 404, 30.12.2006., 9. lpp.
   
      (2)  The EFSA Journal (2008) 781, 1.–2. lpp.
   
      (3)  The EFSA Journal (2008) 825, 1.–13. lpp.
   
      (4)  The EFSA Journal (2008) 783, 1.–10. lpp.
   
      (5)  The EFSA Journal (2008) 827, 1.–2. lpp.
   
      (6)  The EFSA Journal (2008) 828, 1.–13. lpp.
   
      (7)  The EFSA Journal (2008) 826, 1.–11. lpp.
   
      (8)  The EFSA Journal (2008) 858, 1.–2. lpp.
   
      (9)  The EFSA Journal (2008) 788, 1.–2. lpp.
   
      (10)  The EFSA Journal (2008) 824, 1.–2. lpp.
   
      (11)  The EFSA Journal (2008) 794, 1.– 2. lpp.
   
      (12)  The EFSA Journal (2008) 787, 1.–2. lpp.
   
      (13)  The EFSA Journal (2008) 786, 1.–10. lpp.
   
      (14)  The EFSA Journal (2008) 782, 1.–2. lpp.
   
      (15)  The EFSA Journal (2008) 829, 1.–10. lpp.
   
      (16)  The EFSA Journal (2008) 830, 1.–2. lpp.
   
      (17)  The EFSA Journal (2008) 831, 1.–2. lpp.
   
      (18)  The EFSA Journal (2008) 832, 1.–8. lpp.
   
      (19)  The EFSA Journal (2008) 847, 1.–10. lpp.
   
      (20)  The EFSA Journal (2008) 846, 1.–10. lpp.
   
      (21)  The EFSA Journal (2008) 845, 1.–2. lpp.
   
      (22)  The EFSA Journal (2008) 848, 1.–10. lpp.
   
      I PIELIKUMS
      
         ATĻAUTĀS VESELĪGUMA NORĀDES
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Pieprasītājs – adrese
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Norādes lietošanas nosacījumi
               
               
                  Pārtikas produkta lietošanas nosacījumi un/vai ierobežojumi un/vai papildu paziņojums vai brīdinājums
               
               
                  Atsauce uz EFSA atzinumu
               
            
                  14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu
               
               
                  
                     Unilever PLC, Port Sunlight, Wirral, Merseyside, CH62 4ZD, Apvienotā Karaliste un Unilever NV, Weena 455, Rotterdam, 3013 AL, Nīderlande
               
               
                  Augu sterīni: sterīni, kas ekstrahēti no augiem, brīvie sterīni vai esterificēti ar pārtikas taukskābi
               
               
                  Ir pierādīts, ka augu sterīni pazemina/samazina holesterīna līmeni asinīs. Augsts holesterīna līmenis ir riska faktors saslimšanai ar asinsvadu un sirds slimībām
               
               
                  Patērētāja informēšana par to, ka labvēlīgo ietekmi panāk, katru dienu lietojot pārtikā vismaz 2 g augu sterīnu
               
               
                   
               
               
                  Q-2008-085
               
            
                  14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu
               
               
                  
                     McNeil Nutritionals, 1 Landis und Gyr Strasse, 6300 Zug, Šveice
               
               
                  Augu stanola esteri
               
               
                  Ir pierādīts, ka augu stanola esteri pazemina/samazina holesterīna līmeni asinīs. Augsts holesterīna līmenis ir riska faktors saslimšanai ar asinsvadu un sirds slimībām
               
               
                  Patērētāja informēšana par to, ka labvēlīgo ietekmi panāk, katru dienu lietojot pārtikā vismaz 2 g augu stanola esteru
               
               
                   
               
               
                  Q-2008-118
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     Unilever PLC, Port Sunlight, Wirral, Merseyside, CH62 4ZD, Apvienotā Karaliste un Unilever NV, Weena 455, Rotterdam, 3013 AL, Nīderlande
               
               
                  α-linolēnskābe un linolskābe
               
               
                  Bērnu normālai augšanai un attīstībai nepieciešamas neaizstājamās taukskābes
               
               
                  Patērētāja informēšana par to, ka labvēlīgo ietekmi panāk, katru dienu lietojot pārtikā linolskābi (1 % no kopējās enerģētiskās vērtības) un α-linolēnskābi (0,2 % no kopējās enerģētiskās vērtības)
               
               
                   
               
               
                  Q-2008-079
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     Association de la Transformation Laitière Française (ATLA), 42, rue du Châteaudun, 75314 Paris Cedex 09, Francija
               
               
                  Kalcijs
               
               
                  Bērnu kaulu normālai augšanai un attīstībai nepieciešams kalcijs
               
               
                  Norādi var izmantot tikai pārtikas produktiem, kuri ir kalcija avots vismaz tādā mērā, kā minēts Regulas (EK) Nr. 1924/2006 pielikumā iekļautajā norādē “[VITAMĪNA NOSAUKUMS] UN/VAI [MINERĀLVIELAS NOSAUKUMS] AVOTS”
               
               
                   
               
               
                  Q-2008-322
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     Association de la Transformation Laitière Française (ATLA), 42, rue du Châteaudun, 75314 Paris Cedex 09, Francija
               
               
                  Proteīns
               
               
                  Bērnu kaulu normālai augšanai un attīstībai nepieciešams proteīns
               
               
                  Norādi var izmantot tikai pārtikas produktiem, kuri ir proteīna avots vismaz tādā mērā, kā minēts Regulas (EK) Nr. 1924/2006 pielikumā iekļautajā norādē “PROTEĪNA AVOTS”
               
               
                   
               
               
                  Q-2008-326
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     Yoplait Dairy Crest Ltd, Claygate House, Claygate, Surrey, KT10 9PN, Apvienotā Karaliste
               
               
                  Kalcijs un D vitamīns
               
               
                  Bērnu kaulu normālai augšanai un attīstībai nepieciešams kalcijs un D vitamīns
               
               
                  Norādi var izmantot tikai pārtikas produktiem, kuri ir kalcija un D vitamīna avots vismaz tādā mērā, kā minēts Regulas (EK) Nr. 1924/2006 pielikumā iekļautajā norādē “[VITAMĪNA NOSAUKUMS] UN/VAI [MINERĀLVIELAS NOSAUKUMS] AVOTS”
               
               
                   
               
               
                  Q-2008-116
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     Association de la Transformation Laitière Française (ATLA), 42, rue du Châteaudun, 75314 Paris Cedex 09, Francija
               
               
                  D vitamīns
               
               
                  Bērnu kaulu normālai augšanai un attīstībai nepieciešams D vitamīns
               
               
                  Norādi var izmantot tikai pārtikas produktiem, kuri ir D vitamīna avots vismaz tādā mērā, kā minēts Regulas (EK) Nr. 1924/2006 pielikumā iekļautajā norādē “[VITAMĪNA NOSAUKUMS] UN/VAI [MINERĀLVIELAS NOSAUKUMS] AVOTS”
               
               
                   
               
               
                  Q-2008-323
               
            
   
      II PIELIKUMS
      
         NORAIDĪTĀS VESELĪGUMA NORĀDES
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu
               
               
                  
                     NeOpuntia®
                  
               
               
                  
                     NeOpuntia® palīdz uzlabot asins lipīdu parametrus, kuri ir būtiski saistībā ar sirds un asinsvadu slimību risku, it īpaši ABL holesterīna līmeni
               
               
                  EFSA-Q-2008-214
               
            
                  14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu
               
               
                  
                     Evolus® piena produkti ar zemu tauku saturu, kas fermentēti ar Lactobacillus helveticus
                  
               
               
                  
                     Evolus® mazina arteriālu stīvumu
               
               
                  EFSA-Q-2008-218
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     regulat®.pro.kid IMMUN
                  
               
               
                  
                     regulat®.pro.kid IMMUN stiprina, veicina un modulē augošu bērnu imūnsistēmu
               
               
                  EFSA-Q-2008-082
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Piena produkti
               
               
                  Ja ik dienas apēd trīs porcijas piena produktu, lietojot sabalansētu uzturu, tas var palīdzēt uzturēt veselīgu ķermeņa svaru bērniem un pieaugušajiem
               
               
                  EFSA-Q-2008-110
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Piena produkti
               
               
                  Piena produkti (piens un siers) uzlabo bērnu zobu veselību
               
               
                  EFSA-Q-2008-112
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un arahidonskābe (ARA)
               
               
                  
                     DHA un ARA veicina smadzeņu un acu neirālo attīstību
               
               
                  EFSA-Q-2008-120
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     regulat®.pro.kid BRAIN
                  
               
               
                  
                     regulat®.pro.kid BRAIN veicina bērnu garīgo un kognitīvo attīstību
               
               
                  EFSA-Q-2008-083
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Nomierinošs līdzeklis
               
               
                  EFSA-Q-2008-091 un
                  EFSA-Q-2008-096
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Nodrošina garīgo līdzsvaru un paver iespēju bērna labvēlīgai attīstībai
               
               
                  EFSA-Q-2008-092 un
                  EFSA-Q-2008-097
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Labvēlīgi ietekmē redzi
               
               
                  EFSA-Q-2008-095 un
                  EFSA-Q-2008-100
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Labvēlīgi ietekmē garīgo attīstību
               
               
                  EFSA-Q-2008-098 un
                  EFSA-Q-2008-104
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Veicina koncentrēšanās spēju
               
               
                  EFSA-Q-2008-094 un
                  EFSA-Q-2008-099
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Veicina domāšanas spējas
               
               
                  EFSA-Q-2008-093 un
                  EFSA-Q-2008-101
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Dokosaheksānskābe (DHA) un eikozānpentaēnskābe (EPA)
               
               
                  Veicina mācīšanās spējas
               
               
                  EFSA-Q-2008-102 un
                  EFSA-Q-2008-103